Na temelju članka 27. Odluke o socijalnoj skrbi Grada Makarske („Glasnik Grada Makarske“, broj 26/23, 6/24, 12/24 i 16/24) i Odluke o isplati poklona, uskrsnice građanima s područja grada Makarske („Glasnik Grada Makarske“, broj 5/25) Upravni odjel za javne potrebe i društvene djelatnosti Grada Makarske, objavljuje:

**JAVNI POZIV  
za isplatu poklona, uskrsnice građanima s područja grada Makarske**

Ovim Javnim pozivom pozivaju se građani sa prebivalištem u gradu Makarskoj i to:

**1)** **UMIROVLJENICI** čiji ukupni mjesečni iznos svih mirovina (tuzemne i inozemne) ne

prelazi 400,00 eura da podnesu zahtjev za priznavanje prava na uskrsnicu 2025. godine.  
**Takvim umirovljenicima pripada pravo na uskrsnicu od 70,00 eura.**

**2)** **UMIROVLJENICI** čiji ukupni mjesečni iznos svih mirovina (tuzemne i inozemne) ne

prelazi 600,00 eura da podnesu zahtjev za priznavanje prava na uskrsnicu 2025. godine.

**Takvim umirovljenicima pripada pravo na uskrsnicu od 50,00 eura.**  
Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Odrezak od mirovine ili potvrdu banke ili HZMO-a o isplati mirovine za **prethodni mjesec** ( ukoliko umirovljenik ima i inozemnu mirovinu treba priložiti dokaz o visini inozemne mirovine, a ukupan zbroj mirovina ne smije prelaziti gore navedene cenzuse)
* Odrezak o iznosu inozemne mirovine (za inozemne umirovljenike),
* Kopiju dokumenta na kojem je vidljiv IBAN i OIB umirovljenika.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3)** **HRVATSKI BRANITELJI** iz Domovinskog rata stariji od 50 godina koji su korisnici

prava na naknadu za nezaposlene po posebnom propisu pri upravnom odjelu Splitsko –

dalmatinske županije da podnesu zahtjev za priznavanje prava na uskrsnicu 2025. godine.

**Takvim građanima pripada pravo na uskrsnicu od 70,00 eura.**

Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Kopiju dokumenta na kojem je vidljiv IBAN i OIB,
* Dokaz o statusu hrvatskog branitelja starijeg od 50 godina i priznatom pravu na naknadu za nezaposlene po posebnom propisu pri upravnom odjelu Splitsko- dalmatinske županije, **pribavlja se po službenoj dužnosti.**

**4) OSOBE STARIJE od 50 godina** koje su prijavljene u evidenciji nezaposlenih osoba

Hrvatskog zavoda za zapošljavanje, Područna služba Makarska, neprekidno više od 12

mjeseci da podnesu zahtjev za priznavanje prava na uskrsnicu 2025. godine.   
**Takvim građanima pripada pravo na uskrsnicu od 70,00 eura.**

Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Uvjerenje u evidenciji nezaposlenih, **pribavlja se po službenoj dužnosti.**
* Kopiju dokumenta na kojem je vidljiv IBAN i OIB.

**5)** **KORISNICI PRAVA NA NACIONALNU NAKNADU** za starije osobe pri Hrvatskom

zavodu za mirovinsko osiguranje da podnesu zahtjev za priznavanje prava na uskrsnicu

2025. godine.   
 **Takvim građanima pripada pravo na uskrsnicu od 70,00 eura.**

Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Kopiju rješenja o priznatoj nacionalnoj naknadi za starije osobe,
* Kopiju dokumenta na kojem je vidljiv IBAN i OIB.

**6)** **OSOBE KOJE OSTVARUJU PRAVO** na status roditelja njegovatelja ili njegovatelja za

njegu djeteta s teškoćama u razvoju ili osobe s invaliditetom po posebnom zakonu da

podnesu zahtjev za priznavanje prava na uskrsnicu 2025. godine.   
 **Takvim građanima pripada pravo na uskrsnicu od 70,00 eura.**

Potrebna dokumentacija koja se uz zahtjev dostavlja:

* Kopija osobne iskaznice (obostrano),
* Rješenje o priznatom pravu na status roditelja njegovatelja ili njegovatelja za njegu djeteta s teškoćama u razvoju ili osobe s invaliditetom po posebnom zakonu, **pribavlja se po službenoj dužnosti.**
* Kopiju dokumenta na kojem je vidljiv IBAN i OIB.

POPUNJENI zahtjevi se podnose od 24. ožujka 2025. godine (ponedjeljak) do 4. travnja 2025. godine (petak) Upravnom odjelu za javne potrebe i društvene djelatnosti, a moguće ih je preuzeti na portirnici Gradske uprave i s web stanice Grada Makarske (<https://makarska.hr/>).

Zahtjevi za priznavanje prava na uskrsnicu 2025. godine, bez sve priložene dokumentacije (dokaza) i primljeni izvan roka utvrđenim javnim pozivom neće biti razmatrani, i biti će odbijeni.

Ovaj Javni poziv sa obrascem zahtjeva biti će objavljen na web stranici Grada Makarske (<https://makarska.hr/>) i oglasnoj ploči Grada Makarske.

Zamjenik pročelnika  
Krešimir Glibota, dipl. iur.

KLASA: 500-01/25-01/1  
UR.BROJ: 2181-6-06-02-25-2  
Makarska, 24. ožujka 2025.